นภัสสร สุวรรณานนท์

นภัสสร สุวรรณานนท์ (สกุลเดิม: ภูธรใจ; เกิด 24 มกราคม พ.ศ. 2526) ชื่อเล่น นิว หรือที่รู้จักกันในชื่อ นิว เดอะสตาร์ ได้รับตำแหน่งรองชนะเลิศอันดับ 2 ในรายการ เดอะสตาร์ ค้นฟ้าคว้าดาว ปี 1 เป็นนักร้องเพลงป็อป/อาร์แอนด์บี ในสังกัดของจีเอ็มเอ็ม แกรมมี่ คู่กับ จิ๋ว - ปิยนุช เสือจงพรู ในนาม นิว จิ๋ว

 ประวัติ 
นภัสสร ภูธรใจ เกิดเมื่อวันที่ 24 มกราคม พ.ศ. 2526 โดยมีภูมิลำเนาอยู่ในอำเภอสันป่าตอง จังหวัดเชียงใหม่ สำเร็จการศึกษาชั้นมัธยมศึกษาจากโรงเรียนดาราวิทยาลัย และปริญญาตรีจากคณะมนุษยศาสตร์และสังคมศาสตร์ สาขาภาษาญี่ปุ่น มหาวิทยาลัยราชภัฏเชียงใหม่

ในขณะที่กำลังศึกษาอยู่นั้น นิวทำงานเป็นนักร้องในผับชื่อ The Cottage โดยวันหนึ่งนิวได้เห็นประกาศรับสมัครผู้เข้าประกวดร้องเพลงในรายการเดอะสตาร์ ค้นฟ้าคว้าดาว ปี 1 นิวได้ชวน จิ๋ว - ปิยนุช เสือจงพรู มาสมัครด้วย โดยนิวได้รับตำแหน่งรองชนะเลิศอันดับ 3

ชีวิตส่วนตัว สมรสกับ เป๊ก - เปรมณัช  สุวรรณานนท์ ดีเจคลื่นฮอต 91.5 เอฟเอ็ม และพิธีกรสังกัด จีเอ็มเอ็ม แกรมมี่ เมื่อวันที่ 1 พฤศจิกายน พ.ศ. 2560 โดยเป็นพิธีแบบล้านนา ที่บ้านเกิดของนิวที่จังหวัดเชียงใหม่เป๊ก - นิว แต่งงานกลางทุ่งนา บ่าวสาวลงแรงเองจนถึงนาทีสุดท้ายkapook.comงานแต่ง นิว เป๊ก วิวาห์ล้านนาในฝัน รักจากผืนนาจรดท้องฟ้าsanook.com และมีพิธีฉลองมงคลสมรสวันที่ 4 ธันวาคม พ.ศ. 2560 ที่จีเอ็มเอ็มไลฟ์เฮาส์คืนรวมดาว..รวมภาพเหล่าตัวพ่อตัวแม่ ร่วมงานแต่ง “นิว-เป๊ก” ในธีมอวกาศ ต่อมานิวได้เปลี่ยนไปใช้นามสกุล สุวรรณานนท์ ซึ่งเป็นนามสกุลพระราชทานในตระกูลของสามีเมื่อวันที่ 30 ธันวาคม พ.ศ. 2566 

มีบุตรชายด้วยกัน 1 คนชื่อ ปณนน สุวรรณานนท์ ชื่อเล่น สเปซ เกิดเมื่อวันที่ 17 มกราคม พ.ศ. 2567

 การเป็นศิลปิน 

นิวเป็นนักร้องที่มีน้ำเสียงเป็นเอกลักษณ์ และทรงพลัง สามารถขับร้องเพลงได้หลากหลายประเภท อาทิ ป็อป, อาร์แอนด์บี, แจ๊ส, แดนซ์, ฮิปฮอป, ร็อกแอนด์โรล เป็นต้น ความสามารถที่โดดเด่นของเธอ คือ การร้องเพลงที่ใช้พลังเสียง, การลากเสียง, การใช้เสียงหลบ, การเอื้อนเสียง, การร้องประสาน, เสียงหวีด โดยนิวได้ใช้เสียงหวีดในเพลง Loving you ได้สูงถึง G6, การร้องแบบ Improvise และการดึงไมค์ที่เป็นเอกลักษณ์ โดยมีนักร้องที่เป็นแรงบันดาลใจของเธอ คือ Beyonce, Christina Aguilera และ Alicia Keys นิวมีเร้นจ์ความกว้างของเสียง 3.4 ออกเตฟ (Eb3 - G6)

ตลอดการประกวดเธอมีเพลงที่นำมาขับร้องและได้รับการชื่นชมหลายเพลง อาทิ สักวันต้องได้ดี, คิดถึงเธอทุกที...ที่อยู่คนเดียว, สาวนาสั่งแฟน, ไม่ยอมหมดหวัง, Loving you และ ปล่อยใจฝัน

ปัจจุบันเป็นนักร้องเพลงป็อป/อาร์แอนด์บี ในสังกัดของจีเอ็มเอ็ม แกรมมี่ คู่กับ จิ๋ว - ปิยนุช เสือจงพรู และยังเป็นเจ้าของเพลงดังอย่าง "คนเจ้าน้ำตา"

 ผลงานเพลง 
ดูเพิ่มเติมผลงานกับวง นิว จิ๋ว 
ซิงเกิล
  ปี  ชื่อเพลง  อัลบั้ม 2554"เกิดเป็นผู้หญิง"(ประกอบละคร พิมมาลา) เพลงร้อนละครแรง ชุด 2 2556"หน้ากากหัวใจ"(ประกอบละคร แค้นเสน่หา) แค้นเสน่หา2562"คนเดิม" 2567"คนที่เธอควรรักที่สุด (Make Sure You Love You)" 

เพลงอื่น ๆ ที่ปรากฏ
  ปี  ชื่อเพลง ศิลปินอื่น  อัลบั้ม 2547"คืนนี้ไม่เหมือนคืนนั้น"   The Star ค้นฟ้าคว้าดาว 2548"ยินดีปีระกา"  ลานนา คัมมินส์ ยินดีปีระกา2549"หลับไปกับฉัน ตื่นมากับฉัน" นัท มีเรีย Life & Love "เหงาใจนะ"2550"พูดลาสักคำ"   Remind"It Must Have Been Love"   Simply Emotions "คนที่ไม่เข้าตา"เพลงฮ็อตละครฮิต 2551"ตราบสิ้นดินฟ้า"   ตราบสิ้นดินฟ้า 2554"เสียงของหัวใจ" ป๊อป ปองกูล Re-feel"งานเต้นรำในคืนพระจันทร์เต็มดวง"COCKTAILTen Thousand Tear2562"อีน้องเอย"ETCโลคัลโรด

 เพลงประกอบละคร 

 คอนเสิร์ต 

 Cover night Plus โดย Green Wave 106.5 
 Romantic Fall: นิว จิ๋ว และ ซินญอริต้า
 ช่างไม่รู้เลย
 ทำไม
 คนเจ้าน้ำตา
 ตกลงมั้ย
 เรื่องบนเตียง
 ไม่มีใครรู้
 I think I
 The Memory of Love: Remind Project
 ไว้ใจ
 พูดลาซักคำ
 In Love In Cover Night: นิว จิ๋ว และ ฟรายเดย์ วันอาทิตย์ที่ 30 กันยายน 2550 ร้านคาเฟ่ เทอเรส เลียบทางด่วนรามอินทรา
 อยากรู้แต่ไม่อยากถาม
 ทำไมต้องเธอ
 มายาพิศวาส
 ผิดไหม
 ไม่ยอมหมดใจ
 Loving You
 Before I fall in love
 รักแท้
 ย้ำ
 Voice From The StarCover Night Plus Voice From The Star , Greenwave: นิว จิ๋ว กิ่ง แก้ม เกต รุจ และดิว วันเสาร์ที่ 24 กรกฎาคม 2554 ณ หอประชุมศรีบูรพา มหาวิทยาลัยธรรมศาสตร์ ท่าพระจันทร์
 เพื่อดาวดวงนั้น
 คนเจ้าน้ำตา
 ระยะทำใจ
 First Kiss
 หัวใจขอมา
 Retro NightCover Night Plus Retro Night , Greenwave: นิว จิ๋ว ดิว และเดอะสตาร์ 7 วันเสาร์ที่ 2 กรกฎาคม 2554 โรงละครเอ็มเธียเตอร์ ถนนเพชรบุรี
 เพื่อดาวดวงนั้น
 รอแล้วได้อะไร
 หนึ่งมิตรชิดใกล้
 ใจหายไปเลย
 เปล่าหรอกนะ
 กลับไม่ได้ไปไม่ถึง
 ติ๊ก ต๊อก

 ผลงานอื่น ๆ 
 ละคร 
 บางรักซอย 9 ตอนที่ 35 เพื่อนรัก : วันที่ออกอากาศ 29 พฤศจิกายน 2546
 Bad Friends เดอะซีรีส์ รับบท เบสซี่

 ละครเวที 
มิสไซง่อน รับบท เอลเลน

 รางวัล 

 อ้างอิง 

 แหล่งข้อมูลอื่น 
New & Jiew Official Fanclub's Fan Page
New & Jiew Fanclub Official Website เว็บไซต์แฟนคลับ
Facebook Musiccream
ทวิตเตอร์ของนิว
 อินสตาแกรมของนิว

หมวดหมู่:นักร้องไทย
หมวดหมู่:เดอะสตาร์ ค้นฟ้าคว้าดาว
หมวดหมู่:บุคคลจากอำเภอสันป่าตอง
หมวดหมู่:บุคคลจากโรงเรียนดาราวิทยาลัย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:นักร้องจากจังหวัดเชียงใหม่